Nakajima Ki-43 lähdössä kamikaze-lennolle vuonna 1945.
**Nakajima Ki-43 Hayabusa** (jap. 一式戦闘機 *Tyypin 1 hävittäjä*, (jap. 隼, Hayabusa, muuttohaukka), liittoutuneiden raportointinimi *Oscar*) oli keisarillisen Japanin armeijan ilmavoimien yksimoottorinen hävittäjä toisessa maailmansodassa.

Suunnittelu ja kehitys
----------------------

Nakajima Ki-43:n suunnitteli Japanin avaruus- ja rakettitieteen pioneeri Hideo Itokawa. Koneen kehitystyö oli Nakajiman esitys Nakajima Ki-27:n korvaajaksi. Vaatimuksiin kuuluivat muun muassa 500 km/h vaakalentonopeus, 800 kilometrin toimintasäde ja nousunopeutena 5 000 metriä viidessä minuutissa.

Ensilento tammikuussa 1939 oli pettymys. Japanilaiset koelentäjät raportoivat koneen olevan kömpelömpi ja vain hieman nopeampi kuin Ki-27. Tämän seurauksena Nakajima valmisti sarjan uusia prototyyppejä, joista 13. sisälsi niin sanotut perhostyyppiset laskusiivekkeet. Koelennot osoittivat uusien laskusiivekkeiden parantaneen koneen kaarto-ominaisuuksia ja liikehtimiskykyä ratkaisevasti.

Ensimmäisen tuotantoversion nimeksi tuli Ki-43-Ia. Toimitukset Nakajiman Otan tehtailta alkoivat huhtikuussa 1941. Koneella oli erinomainen suorituskyky aikansa hävittäjiin verrattuna. Koneen keveys johti hävittäjäkoneiden parhaimmistoon kuuluviin kaarto- ja nousukykyarvoihin. Voimanlähteenä oli 925 hevosvoiman kaksirivinen tähtimoottori Nakajima Ha-25. Potkuri oli kiinteäsäätöinen ja kaksilapainen, mutta pian se vaihdettiin säätyvälapaiseksi. Aseistuksena oli aluksi kaksi potkurikehän läpi ampuvaa 7,7 millimetrin konekivääriä moottoripellityksen päällä. Koneen aseistus vaihteli kahden 7,7 mm:n, yhden 7,7 mm:n, yhden 12,7 mm;n sekä kahden 12,7 mm:n konekiväärin välillä. Alitehoinen asekuorma oli yksi Hayabusan heikkouksista, edes räjähtävillä ammuksilla ladatulla 12,7 mm konekiväärillä ei ollut tuhoisaa vaikutusta Yhdysvaltain vahvarakenteisiin koneisiin.

Käyttö
------

Konetta käytettiin kaikkialla Tyynenmeren alueella, erityisesti Kiina–Burma–Intia-alueella ja sen nopeus ja ketteryys tekivät siitä vaarallisen vastustajan liittoutuneiden sodan alun hitaille hävittäjille. Tilanne kuitenkin muuttui sodan edetessä, ja lopulta Ki-43, tai "Oscar", jolla nimellä liittoutuneet konetta kutsuivat, jäi pahasti alakynteen amerikkalaisia Vought F4U Corsair- ja P-38 Lightning -hävittäjiä vastaan taisteltaessa. Toisen maailmansodan jälkeen Indonesian vapautusarmeija taisteli "Oscareilla" isäntämaansa Alankomaiden ilmavoimia vastaan Indonesian itsenäistymissodan aikana vuonna 1946. Toisaalta Ranskan ilmavoimat taisteli sillä Indokiinassa vuosina 1945–1946 vietnamilaisia itsenäisyystaistelijoita vastaan. "Oscarilla" oli kaksi pahaa heikkoutta: huono aseistus ja panssaroinnin puuttuminen.
Ki-43 oli helppo ampua alas – kunhan sen vain sai ensin kiinni. Aseistusta paranneltiin sodan aikana tuotantoon tulleiden uusien Ki-43-versioiden kohdalla. Koneen alhainen siipikuormitus sekä elohopeatoimiset kaartolaipat merkitsivät kuitenkin, että kone oli erittäin ketterä, ja taitava lentäjä pystyi selviämään sillä hengissä ylivoimaisia vihollisia vastaan.

Eniten ilmavoittoja Hayabusalla saavutti vääpeli Satoshi Anabuki, 51 kappaletta.

Konetta valmistettiin yhteensä 5 878 kappaletta, joista 3 200 Nakajiman ja 2 629 Tachikawan lentokonetehtailla. Ki-43:n korvaajaa alettiin kehittää vuonna 1942 ja tuloksena oli erinomainen Nakajima Ki-84 Hayate (liittoutuneiden raportointinimi "Frank").

Tekniset tiedot
---------------

*Lähde:* 

**Yleiset ominaisuudet**

* **Miehistö:** 1
* **Pituus:** &&&&&&&&&&&&&&08.09200008,92 m
* **Kärkiväli:** &&&&&&&&&&&&&010.084000010,84 m
* **Korkeus:** &&&&&&&&&&&&&&03.02700003,27 m
* **Tyhjäpaino:** &&&&&&&&&&&01910.&&&&001 910 kg
* **Suurin lentoonlähtöpaino:** &&&&&&&&&&&02925.&&&&002 925 kg
* **Voimalaite:** &&&&&&&&&&&&&&01.&&&&001 × Nakajima Ha115 -14-sylinterinen tähtimoottori; &&&&&&&&&&&&0856.&&&&00856 kW (&&&&&&&&&&&01150.&&&&001 150 hv)

**Suoritusarvot**

* **Suurin nopeus:** &&&&&&&&&&&&0530.&&&&00530 km/h 5 000 metrissä
* **Toimintasäde:** 0**Virhe lausekkeessa: tunnistamaton välimerkki "&".**.0**Virhe lausekkeessa: tunnistamaton välimerkki "&".**3 200 km
* **Lakikorkeus:** &&&&&&&&&&011200.&&&&0011 200 m

**Aseistus**  

* 2 × 12,7 mm:n konekivääri
* 2 × 250 kg:n pommia

Lähteet
-------

* Mondey, David: *The Hamlyn Concise Guide to Axis Aircraft of World War II*. Hamlyn, 1984. ISBN 1-85152-966-7. (englanniksi)
* Molesworth, Carl: *P-40 Warhawk vs Ki-43 Oscar China 1944-45*. Osprey Duel #8. Osprey Publishing, 2008. ISBN 978-1-84603-295-0. (englanniksi)
* Young, Edward M.: *B-24 Liberator vs Ki-43 Oscar China and Burma 1943*. Osprey Duel #41. Osprey Publishing, 2012. ISBN 978-1-84908-702-5. (englanniksi)
* Claringbould, Michael John: *P-47D Thunderbolt vs Ki-43-II Oscar New Guinea 1943-44*. Osprey Duel #103. Osprey Publishing, 2020. ISBN 978-1-4728-4091-2. (englanniksi)
* Padusch, Dariusz: *Nakajima Ki-43 Hayabusa Vol I*. Monograph #77. Lublin: Kagero, 2021. ISBN 978-83-66673-48-9. (englanniksi)
* Padusch, Dariusz: *Nakajima Ki-43 Hayabusa Vol II*. Monograph #85. Lublin: Kagero, 2022. ISBN 978-83-66673-93-9. (englanniksi)

### Viitteet

1. ↑  Axis Aircraft, D. Mondey, s. 222–224